Iepirkuma procedūras ““Tramvaja infrastruktūras pielāgošana zemās grīdas tramvaja parametriem. 1. un 11.tramvaja maršruts” būvprojektu izstrāde un autoruzraudzība”

**4.daļas ““Tramvaja pieturvietu pārbūve un sliežu ceļu posmu atjaunošana 11.tramvaja maršrutā no Kr.Barona ielas līdz Mežaparkam” būvprojekta izstrāde un autoruzraudzība”**

**PROJEKTĒŠANAS UZDEVUMS**

|  |  |  |
| --- | --- | --- |
| **I** | **Objekta pasūtītājs –** RP SIA “Rīgas satiksme”  **Būvprojekta izstrādes nepieciešamības pamatojums** - Lai pilnvērtīgāk varētu izmantot zemās grīdas transporta priekšrocības nepieciešams veikt infrastruktūras pārbūves darbus, | |
| **II** | **Ziņas par objektu.** | |
| Objekta nosaukums: | Tramvaja pieturvietu pārbūve un sliežu ceļu posmu atjaunošana 11.tramvaja maršrutā no Kr.Barona ielas līdz Mežaparkam. |
| Objekta adrese: | Rīga, 11.tramvaja maršruta posms no Kr.Barona līdz Mežaparkam. |
| Būvniecības veids: | Pārbūve, atjaunošana |
| Būves grupa: | II grupa |
| Būves lietošanas veids: | 212201 - Tramvaja ceļi |
| **III** | **Būvprojekta dokumentācijas izstrādes mērķis, izstrādes nosacījumi un saskaņošana.** | |
| 1. | Lai palielinātu tādu sabiedriskā transporta lietotāju skaitu, kas izmanto videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, nepieciešams uzlabot pārvietošanās pieredzi sabiedriskajā transportā, nodrošinot iespēju pasažieriem pārvietoties modernā, kvalitātes standartiem un vides pieejamības prasībām atbilstošā sabiedriskajā transportlīdzeklī, kā arī padarīt tramvaja satiksmi ātrāku un efektīvāku. Mērķa sasniegšanai nepieciešams uzlabot tramvaja infrastruktūru, lai effektīvāk varētu izmantot zemās grīdas tramvaja priekšrocības:   * 1. Nolietoto siežu ceļu posmu atjaunošana un pārbūve, ierīkojot transporta slodzes intensitātei atbilstošu konstrukciju ar mērķi samazināt ekspluatācijas izmaksas;   2. Tramvaja pieturvietu platformu pārbūve atbilstoši zemās grīdas tramvaja gabarītiem, nodrošinot ērtaku un ātrāku iekāpšanu, kā arī tramvaja pieejamību cilvēkiem ar īpašām vajadzībām; | |
| 2. | Būvprojekta robežas: Rīga, 11.tramvaja maršruta posmā no Kr.Barona ielas līdz Mežaparkam (PielikumsNr.1) | |
| 3. | Būvprojekta izstrādātājs izstrādā būvniecības ieceres dokumentāciju (būvprojektu minimālajā sastāvā), aizpilda būvniecības iesniegumu, saskaņo to ar pasūtītāju un iesniedz Rīgas pilsētas būvvaldē (Būvniecības informācijas sistēmā) būvatļaujas saņemšanai.  Pēc būvatļaujas saņemšanas būvprojekta izstrādātājs izstrādā būvprojektu, kurā izpildīti Rīgas pilsētas būvvaldes būvatļaujas projektēšanas nosacījumi, Pasūtītāja projektēšanas uzdevuma prasības, ievērotas tehnisko un speciālo noteikumu izsniedzēju u.c. ieinteresēto personu un organizāciju prasības, veic būvprojekta dokumentācijas saskaņošanu un saņem būvprojekta akceptu normatīvajos aktos noteiktajā kārtībā. | |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču tas nav uzskatāms par izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 5. | Inženierizpēte:   * 1. Ģeodēziskā un topogrāfiskā – veic būvprojekta izstrādātājs;   2. Ģeotehniskā – ja nepieciešams, veic būvprojekta izstrādātājs;   3. Hidrometeroloģiskā – ja nepieciešams, veic būvprojekta izstrādātājs.   Inženierizpētes darbu izmaksas izstrādātājs iekļauj būvprojekta dokumentācijas izstrādes izmaksās. | |
| 6. | Īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs, pārējam objektam - Izstrādātājs. | |
| 7. | Atbilstoši esošajai situācijai, normatīvajiem aktiem un izsniegtās būvatļaujas projektēšanas nosacījumiem, tehniskos vai īpašos noteikumus pieprasa un saņem būvprojekta izstrādātājs. | |
| 8. | Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 9. | Izstrādātājs veic visus nepieciešamos saskaņojumus ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta risinājumi. | |
| 10. | Visus ar būvprojekta dokumentācijas izstrādi saistītos izdevumus sedz būvprojekta izstrādātājs. | |
| **IV** | **Būvprojekta saturs un noformēšana.** | |
| 1. | Būvprojekta saturam jāatbilst vismaz Būvniecības likuma, Ministru kabineta 2014.gada 19.augusta noteikumu Nr.500 “Vispārīgie būvnoteikumi”, Ministru kabineta 2014.gada 14.oktobra noteikumu Nr.633 “Autoceļu un ielu būvnoteikumi”. Būvprojekts noformējams, ievērojot Ministru kabineta 2018.gada 28.augusta noteikumu Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” prasības, būvprojekta ekonomiskā daļa – atbilstoši Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām. | |
| 2. | Vispārīgs saturs saskaņā normatīvajiem aktiem. Būvprojektā ietvert šādas daļas:   * 1. Vispārīgā daļa:   + būvprojekta izstrādes uzsākšanai nepieciešamā dokumentācija un materiāli,   + inženierizpētes materiāli atbilstoši vispārīgajiem būvnoteikumiem,   + paskaidrojuma raksts ar vispārīgu informāciju par būvprojekta risinājumiem, atļaujas, saskaņojumi u.c.   1. Ģenerālplāns, savietotais inženiertīklu plāns (GP).   2. Teritorijas sadaļa – Ceļa darbi (TS-CD) posmiem ar sliežu ceļu, platformu un krustojumu izbūvi, pārbūvi un/vai atjaunošanu, tajā skaitā:   + ceļa konstrukcijas aprēķins,   + teritorijas vertikālais un horizontālais plānojums,   + šķērsgriezumi un detaļas,   + labiekārtojuma plāns, segumu plāns;   + transporta un gājēju kustības organizācijas plāns   1. Inženierrisinājumu daļa: * drenāžas un lietus kanalizācijas tīklu daļa (DT, LKT) atbilstoši projektēšanas uzdevuma nosacījumiem, * pieturvietu aprīkojuma darbības nodrošināšanai nepieciešamie inženiertīkli, * inženiertīklu pārbūves vai atjaunošanas projektēšana, ja būvprojekta risinājumi skar citus inženiertīklus un inženiertīklu īpašnieks tehniskajos noteikumos ir izvirzījis šādas prasības.   1. Darbu organizācijas projekts, tajā skaitā satiksmes organizēšanas plāns būvdarbu laikā.   2. Ekonomiskā daļa: * iekārtu, konstrukciju un materiālu kopsavilkums, * būvdarbu daudzumu saraksts, * būvdarbu daudzumu saraksts ar izmaksu aprēķinu. | |
| 3. | Ja būvprojekta izstrādātājs uzskata, ka saturu ir lietderīgi papildināt, tad, ņemot vērā projektēšanas uzdevuma nosacījumus un tehniskās prasības un pamatojoties uz savu profesionālo un praktisko pieredzi, papildina būvprojekta saturu. | |
| 4. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 5. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **Nosacījumi un tehniskās prasības būvprojekta risinājumu izstrādei.** | |
| 1. | Vispārīgās prasības:   * 1. Būvprojekta izstrādē ievērot Būvniecības likuma, Aizsargjoslu likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, Ministru kabineta 24.04.2012. noteikumu Nr.281 “Augstas detalizācijas topogrāfiskās informācijas un tās centrālās datu bāzes noteikumi”, Rīgas domes 28.12.2000. saistošo noteikumu Nr.106 “Rīgas transporta būvju aizsardzības noteikumi” un citu spēkā esošo būvniecību reglamentējošo normatīvo aktu prasības, kā arī ievērot Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” prasības, ciktāl tās attiecas uz būvprojekta risinājumiem.   2. Visus konstruktīvos risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas saskaņot ar Pasūtītāju.   3. Inženiertīklu izvietojumu projektēt ielu sarkano līniju robežās. Informēt Pasūtītāju par gadījumiem, kad inženiertīklu izvietošana ārpus sarkanajām līnijām ir absolūti nepieciešama, un būvprojekta risinājumus saskaņot ar zemesgabalu īpašniekiem normatīvajos aktos noteiktajā kārtībā. | |
| 2. | Iekāpšanas – izkāpšanas platformu izbūve Matīsa ielas posmā no Kr.Barona ielas līdz Brīvības ielai un pie Miera ielas krustojuma ar Tallinas ielu, tajā skaitā arī sliežu ceļu konstrukcijas atjaunošana pieturvietu zonā:   * 1. platformu izveidi paredzēt taisnos sliežu ceļu posmos, to izvietojumu plānojot atbilstoši esošajam;   2. platformu garumu paredzēt 45 m (neieskaitot uzbraukšanas – nobraukšanas rampu garumu), taču vietās, kur pamatoti ierobežojošu apstākļu dēļ nav iespējams nodrošināt šādu prasību, platformas garumu paredzēt ne mazāku par 42 m (neieskaitot uzbraukšanas – nobraukšanas rampu garumu);   3. platformu augstumu projektēt 30 cm no sliedes galvas līmeņa atzīmes, taču vietās, kur pamatoti ierobežojošu apstākļu dēļ nav iespējams nodrošināt šādu prasību esošajās vertikālajās atzīmēs, to augstumu paredzēt vismaz 15 cm;   4. platformas attālums no tuvākā sliežu ceļa ass - 1,32 m, ar kritumu šķērsvirzienā no sliežu ceļa;   5. brīvais platformu izmantošanas platums autotransporta kustības zonā jānodrošina ne mazāks par 3,0 m;   6. pasažieru un autotransporta kustības drošībai paredzēt iekāpšanas – izkāpšanas platformu aprīkošanu ar atbilstošiem satiksmes organizācijas tehniskajiem līdzekļiem;   7. pieturvietu zonās paredzēt gluda ietvju un platformu seguma ierīkošanu, nodrošinot ērtu pārvietošanos gājējiem;   8. pieturvietas zonu labiekārtot atbilstoši vides pieejamības prasībām, tajā skaitā paredzot taktīlā/reljefa bruģa joslas ierīkošanu visā platformas garumā un slīpo uzeju/noeju izbūvi;   9. platformu zonā 60 m garā posmā paredzēt sliežu ceļu atjaunošanu un seguma nomaiņu pret mazāk putekļainu un vieglāk kopjamu (apaļo bruģakmenu seguma nomaiņa pret kalto granīta bruģi). Sliežu ceļu konstrukcija uz piesūcinātu ozolkoka gulšņu pamata, sliežu tips 60R1 (ar paaugstinātu nodilumizturību);   10. paredzēt inženierkomunikāciju virszemes elementu (aku vāki, gūlijas) regulēšanu platformu seguma līmenī;   11. paredzēt risinājumus lietus ūdens novadīšanai platformu zonās;   12. pieturvietas aprīkot ar ceļa zīmēm Nr.542 un papildplāksnēm ar anti-grafiti pārklājumu, kas izstrādātas atbilstoši SIA “Rīgas luksofors” noteiktajam paraugam, norādot informāciju par pieturvietas nosaukumu un sabiedriskā transporta maršrutiem;   13. paredzēt pieturvietu nojumju uzstādīšanu, to skaitu katrā pieturvietā nosakot atbilstoši esošai un plānotai pasažieru plūsmai. Nojumju konstruktīvos, inženiertehniskā nodrošinājuma un vizuālos/dizaina risinājumus projektēšanas gaitā saskaņot ar Pasūtītāju (attiecas uz pieturvietām 2, 3), paredzot vismaz:   + nojumēm jābūt aprīkotām ar mākslīgo apgaismojumu un soliņu;   + nojumes konstrukcijā jābūt iestrādātam risinājumam, kas nodrošina iespēju infografiku / plakātu, maršruta tīkla kartes un/vai citas līdzīgas informācijas izvietošanai;   + nojumju parametriem jānodrošina vismaz 1,5 m plata brīvkustības zona starp nojumi un brauktuves apmali;   + nojumju darbības nodrošināšanai izmantot esošu pieturvietas elektroapgādes pazemes pieslēgumu (ja tāds ir izbūvēts);   1. paredzēt pieturvietu labiekārtošanu ar papildus soliņa uzstādīšanu ārpus pieturvietas nojumes (neattiecas uz pieturvietu 1), kā arī atkritumu urnu izvietošanu;   2. paredzēt pieturvietas aprīkošanu ar elektronisko reāllaika tablo, tā konstruktīvos, inženiertehniskā nodrošinājuma un vizuālos/dizaina risinājumus projektēšanas gaitā saskaņojot ar Pasūtītāju (attiecas uz pieturvietām 2, 3):      + tablo risinājumam jānodrošina informācijas attēlošana, kas norāda reālo/aktuālo tramvaja pienākšanas laiku pieturvietā, kā arī nodrošina iespēju attēlot citu pasažieriem noderīgu informāciju latviešu valodā (piemēram, maršruta numurs, virziens, maršruta grafisks attēlojums, laika prognoze u.c.);      + atbilstoši tablo parametriem, ierīkošanas iespējām un plānotajam novietojumam, paredzēt informācijas attēlošanas iespēju vai nu vienā, vai divos tablo, t.i., tablo komplektācijā ietilpst vai nu viens, vai divi ekrāni/monitori vienā korpusā;      + paredzēt tādu tablo izmantošanu, kas ir piemēroti āra apstākļiem un Rīgas pilsētai raksturīgajam klimatam gan vasarā, gan ziemā;      + informācijas attēlošanu un savienojumu ar centrālo serveri jānodrošina ar bezvadu risinājumiem (bez optisko kabeļu pieslēgumiem), kā arī jānodrošina atbilstošas satura pārvaldības programmatūras ierīkošanas iespējas – datu apmaiņai ar centrālo serveri;      + tablo novietojumu projektēt tā, lai tajā atspoguļotā informācija būtu saredzama pasažieriem, kā arī neradītu šķērsli gājēju kustībai;   3. pieturvietām, kurās nav esoša elektroapgādes pieslēguma, projektēšanas gaitā izvērtēt un piedāvāt tādu risinājumu, kas nodrošinātu nojumju un elektroniskā tablo drošu ekspluatāciju un nepārtrauktu darbību, ņemot vērā to darbībai nepieciešamo jaudu, iespējamos pārrāvumus elektroapgādē, kā arī ierīkošanas ekonomisko pamatojumu. Būvprojekta ietvaros paredzēt atbilstošā un ar Pasūtītāju saskaņotā risinājuma izstrādi:   + elektroapgādes nodrošināšana no vilces apakšstaciju pašpatēriņa sadales,   + elektroapgādes nodrošināšana no tuvākā pieejamā elektroenerģijas pieslēguma,   + elektroapgādes nodrošināšana no tramvaja kontakttīkla,   + vai alternatīvās enerģijas risinājumu pielietošana.   1. infrastruktūras objektu un labiekārtojuma elementu izvietojumu projektēt tā, lai tie netraucētu pasažieru iekāpšanai-izkāpšanai no tramvaja, ņemot vērā paredzamo tramvaja apstāšanās zonu un durvju atrašanās vietas.   Pieturvietu apzīmējumi:  1 – pieturvieta “Kr.Barona iela” (virziens uz centru);  2 – pieturvieta “Brīvības iela” (virziens no centra);  3 – pieturvieta “Tallinas iela” (virziens no centra); | |
| 3. | Pieturvietu platformu pārbūve (pieturvietas: Tallinas iela, Brasas stacija, 2.Meža kapi, Rusova iela/Valsts ieņēmumu dienests un Mežaparks), labiekārtošana un sliežu ceļu atjaunošana pieturvietu zonās :   * 1. paredzēt esošās sliežu ceļu konstrukcijas atjaunošanu pieturvietu zonās un to pieejās, kur ir novērojama pastiprināta sliedes darba virsmas dilšana tramvaja bremzēšanas un paātrināšanās ietekmē;   2. sliežu ceļu konstrukcijā paredzēt elektroizolējošu, troksni un vibrāciju slāpējošu materiālu pielietošanu;   3. rekomendējamais sliežu tips - 60R1 ar paaugstinātu nodilumizturību   4. sliežu ceļu konstrukcija uz piesūcinātu ozolkoka gulšņu pamata, saglabājot esošo attālumua starp sliežu ceļa asīm;   5. pieturvietu zonās un sliežu ceļu gājēju pārejās paredzēt tāda seguma ierīkošanu, kas atvieglotu sliežu ceļu uzkopšanu;   6. paredzēt drošības pasākumu ieviešanu drošai pasažieru kustībai pieturvietu zonās ;   7. platformu garumu paredzēt 45 m (neieskaitot uzbraukšanas – nobraukšanas rampu garumu), taču vietās, kur pamatoti ierobežojošu apstākļu dēļ nav iespējams nodrošināt šādu prasību, platformas garumu paredzēt ne mazāku par 42 m (neieskaitot uzbraukšanas – nobraukšanas rampu garumu);   8. pieturvietu platformas izvietot taisnā sliežu ceļa posmā ar apmales attālumu no sliežu ceļa ass 1,32 m un kritumu šķērsvirzienā no tramvaja sliežu ceļa;   9. pieturvietu platformu augstumu projektēt 30 cm virs sliedes galvas atzīmes, to izmantošanas platumam jābūt ne mazākam par 2,5 m.   10. pieturvietu zonu labiekārtot atbilstoši vides pieejamības prasībām, paredzot taktīlā/reljefa bruģa joslas ierīkošanu visā platformas garumā un slīpo uzbrauktuvju izbūvi ;   11. pieturvietas aprīkot ar ceļa zīmēm Nr.542 un papildplāksnēm ar anti-grafiti pārklājumu, kas izstrādātas atbilstoši SIA “Rīgas luksofors” noteiktajam paraugam, norādot informāciju par pieturvietas nosaukumu un sabiedriskā transporta maršrutiem ;   12. paredzēt pieturvietu nojumju uzstādīšanu, to skaitu katrā pieturvietā nosakot atbilstoši esošai un plānotai pasažieru plūsmai. Nojumju konstruktīvos, inženiertehniskā nodrošinājuma un vizuālos/dizaina risinājumus projektēšanas gaitā saskaņot ar Pasūtītāju, paredzot vismaz (attiecas uz pieturvietām 4, 8, 10, 12): * nojumēm jābūt aprīkotām ar mākslīgo apgaismojumu un soliņu; * nojumes konstrukcijā jābūt iestrādātam risinājumam, kas nodrošina iespēju infografiku / plakātu, maršruta tīkla kartes un/vai citas līdzīgas informācijas izvietošanai;   + nojumju parametriem jānodrošina vismaz 1,5 m plata brīvkustības zona starp nojumi un platformas apmali; * nojumju darbības nodrošināšanai izmantot esošu pieturvietas elektroapgādes pazemes pieslēgumu (ja tāds ir izbūvēts);   1. paredzēt pieturvietu labiekārtošanu ar soliņa vai papildus soliņa uzstādīšanu ārpus pieturvietas nojumes (attiecas uz pieturvietām 4, 6, 7, 8, 12), kā arī atkritumu urnu izvietošanu;   2. paredzēt pieturvietu aprīkošanu ar elektroniskajiem reāllaika tablo, to konstruktīvos, inženiertehniskā nodrošinājuma un vizuālos/dizaina risinājumus projektēšanas gaitā saskaņojot ar Pasūtītāju (attiecas uz pieturvietām 4, 10, 12):      + tablo risinājumiem jānodrošina informācijas attēlošana, kas norāda reālo/aktuālo tramvaja pienākšanas laiku pieturvietā, kā arī nodrošina iespēju attēlot citu pasažieriem noderīgu informāciju latviešu valodā (piemēram, maršruta numurs, virziens, maršruta grafisks attēlojums, laika prognoze u.c.);      + atbilstoši tablo parametriem, ierīkošanas iespējām un plānotajam novietojumam, paredzēt informācijas attēlošanas iespēju vai nu vienā, vai divos tablo, t.i., tablo komplektācijā ietilpst vai nu viens, vai divi ekrāni/monitori vienā korpusā;      + paredzēt tādu tablo izmantošanu, kas ir piemēroti āra apstākļiem un Rīgas pilsētai raksturīgajam klimatam gan vasarā, gan ziemā;      + informācijas attēlošanu un savienojumu ar centrālo serveri jānodrošina ar bezvadu risinājumiem (bez optisko kabeļu pieslēgumiem), kā arī jānodrošina atbilstošas satura pārvaldības programmatūras ierīkošanas iespējas – datu apmaiņai ar centrālo serveri;      + tablo izvietojumu projektēt tā, lai tajā atspoguļotā informācija būtu saredzama pasažieriem, kā arī neradītu šķērsli gājēju kustībai;      + tablo darbības nodrošināšanai izmantot esošu pieturvietas elektroapgādes pazemes pieslēgumu (ja tāds ir izbūvēts);   3. pieturvietām, kurās nav esoša elektroapgādes pieslēguma, projektēšanas gaitā izvērtēt un piedāvāt tādu risinājumu, kas nodrošinātu nojumju un elektronisko tablo drošu ekspluatāciju un nepārtrauktu darbību, ņemot vērā to darbībai nepieciešamo jaudu, iespējamos pārrāvumus elektroapgādē, kā arī ierīkošanas ekonomisko pamatojumu. Būvprojekta ietvaros paredzēt atbilstošā un ar Pasūtītāju saskaņotā risinājuma izstrādi: * elektroapgādes nodrošināšana no vilces apakšstaciju pašpatēriņa sadales, * elektroapgādes nodrošināšana no tuvākā pieejamā elektroenerģijas pieslēguma, * elektroapgādes nodrošināšana no tramvaja kontakttīkla, * vai alternatīvās enerģijas risinājumu pielietošana.   3.16 infrastruktūras objektu un labiekārtojuma elementu izvietojumu projektēt tā, lai tie netraucētu pasažieru iekāpšanai-izkāpšanai no tramvaja, ņemot vērā paredzamo tramvaja apstāšanās zonu un durvju atrašanās vietas;  3.17 Izskatīt iespēju divu tramvaju sastāvu garumam atbilstošu pieturvietu ierīkošanu pieturvietās Mežaparks.  Pieturvietu apzīmējumi:  4- pieturvieta “Tallinas iela” (virziens uz centru);  5– pieturvieta “Brasas stacija” (virziens no centra);  6 – pieturvieta “Brasas stacija” (virziens uz centru);  7– pieturvieta “2.Meža kapi” (virziens no centra);  8 – pieturvieta “2.Meža kapi” (virziens uz centru);  9 – pieturvieta “Rusova iela/Valsts ieņēmumu dienests” (virziens no centra);  10 – pieturvieta “Rusova iela/Valsts ieņēmumu dienests” (virziens uz centru);  11– pieturvieta “Mežaparks” (virziens no centra);  12– pieturvieta “Mežaparks” (virziens uz centru); | |
| **VI** | **Būvprojekta izstrādes laiks un iesniegšanas kārtība** | |
| 1. | Starpziņojumi:  Ne retāk kā reizi mēnesī būvprojekta izstrādātājs sniedz Pasūtītājam progresa atskaiti par iepriekšējā mēnesī izpildītajiem darbiem.  Ne ilgāk kā 3 (trīs) mēnešu laikā pēc līguma parakstīšanas, būvprojekta izstrādātājs iesniedz un saskaņo 1.starpziņojumu, kurā iekļauj ne mazāk kā šādu informāciju:   * + - principiālos risinājumus plānā, atbilstoši projektēšanas uzdevuma nosacījumiem,     - raksturīgie griezumi ar augstuma atzīmēm posmiem ar sliežu ceļu un platformu izbūvi, pārbūvi un/vai atjaunošanu,     - saskaņošanai ar Pasūtītāju - pieturvietu aprīkojuma iespējamos vizuālos/ dizaina un konstruktīvos risinājumus, kā arī izvērtējumu par to darbībai nepieciešamo inženiertehnisko nodrošinājumu.   Ne ilgāk kā 5 (piecu) mēnešu laikā pēc līguma parakstīšanas, būvprojekta izstrādātājs iesniedz 2.starpziņojumu - Būvprojektu minimālā sastāvā ar Rīgas pilsētas būvvaldes izsniegtu būvatļauju ar projektēšanas nosacījumiem, kurā iekļauj ne mazāk kā šādu informāciju/risinājumus:   * + - Vispārīgā daļa, tajā skaitā skaidrojošs apraksts,     - Ģenerālplāns uz saskaņota/derīga topogrāfiskā plāna,     - raksturīgie griezumi ar augstuma atzīmēm,     - nepieciešamie aprēķini atbilstoši projektēšanas uzdevuma nosacījumiem,     - transporta un gājēju kustības organizācijas plāns, labiekārtojuma plāns,     - saskaņojumi ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta minimālā sastāvā risinājumi, kā arī, ja to nosaka normatīvie akti,     - Būvprojekta minimālā sastāvā izstrādes ietvaros aprēķināt provizoriskās būvdarbu izmaksas visam būvprojektam kopumā,     - cita saistoša informācija, dokumentācija un/vai atļaujas, ja to nosaka normatīvie akti.   Pirms būvprojekta saskaņošanas ar inženierkomunikāciju īpašniekiem, būvprojekta izstrādātājs būvprojekta risinājumus saskaņo ar Pasūtītāju. | |
| 2. | Būvprojekta izstrādātājs iesniedz Pasūtītājam izstrādātu būvprojektu un būvatļauju ar Rīgas pilsētas būvvaldes atzīmi par projektēšanas nosacījumu izpildi ne vēlāk kā **52 (piecdesmit divu) nedēļu** laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Būvvaldē iesniegt Pasūtītājam 4 eksemplāros drukātā veidā un digitālā veidā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā; * visas tāmes *\*.excel* formātā; * visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VII** | **Autoruzraudzība** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Būvprojekta izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem. | |
| 3. | Izpildītājs apņemas veikt autoruzraudzību no būvprojektā paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts. | |